ร้านอาหารเวียดนาม บนถนนประชาอุทิศ เหมาะกับคนที่หาอาหารทานง่ายๆ ถ้าจะทานอาหารเช้าร้านนี้ก็เปิดตั้งเเต่เช้า น่าจะประมาน 8โมงได้คะ

เมนูที่สั่งวันนี้มีเซตไข่กระทะ คู่กับขนมปังเวียดนามรสต้นตำรับ พร้อมชาอีก1ถ้วย ใส่ซอสเเมคกี้กับโรยพริกไทยหอมดีคะ ส่วนขนมปังเวียดนามที่นี่มีหลายไส้ เช่น หมูหยอฃพริกเผา, ทรงเครื่อง ตัวขนมปังอบมาได้กรอบดี ถือว่าอร่อยใช้ได้เลยคะ  ตัวถ้วยน้ำชาอยากเเนะนำให้ร้ายเปลี่ยนเป็นถ้วยที่สามารถทนความร้อนได้ เพราะพอใส่ชาร้อนลงไปจับเเก้วไม่ได้เลยคะ กว่าจะจับได้ชาก็หายร้อนเเล้ว

นอกจากไข่กระทะ ก็สั่งก๋วยจั๊บญวนมาลองด้วยคะ
เส้นที่นี่ใช้เส้นใหญ่กลมคล้ายเส้นอุด้ง ต่างจากก๋วยจั๊บญวนที่เคยกิน(ร้านยอดนิยมท่าพระอาทิตย์) เเต่ก็นิ่มลืานเพียงเเต่ไม่เหนียวหนึบ น้ำซุปร้อนเเต่ยังไม่ค่อยเข้มข้น หมูยอหั่นมาเป็นสี่เหลี่ยมชิ้นใหญ่ รสชาติเผ็ดกำลังดี ส่วนกระดูกอ่อนก็นิ่มดีคะ ส่วนตัวเป็นคนทานเผ็ดเลยใส่พริกกับน้ำส้มเพิ่ม ^^

โดยรวมรสชาติอาหารใช้ได้ ราคาไม่เเพง ที่นั่งน้อยเเต่ก็ไม่ใช่ประเภทอาหารที่จะนั่งกินนานๆ คนเลยหมุนเวียนออกไปเรื่อยๆคะ
